  R O M Â N I A

        P R I M A R U L
 Nr. 168/12077/12.11.2024


R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	La bugetul local al Municipiului Brad pe anul 2024 s-au încasat venituri în plus față de cele prognozate în cuantum de 5.370,30 mii lei din care:
              - suma de 15,65 mii lei, reprezentând venituri din impozite și taxe locale;
[bookmark: _Hlk182315727]              - suma de 75 mii lei, reprezentând sume defalcate din T.V.A. pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București pentru finanțarea drepturilor copiilor cu cerințe educaționale speciale și pentru finanțarea stimulentului educațional prevăzut de Legea nr. 248/2015 republicată, conform Adresei nr. HDG_STZ21627/25.10.2024 a Direcției Generale Regionale a Finanțelor Publice Timișoara, înregistrată la Primăria municipiului Brad cu nr. 48375/28.10.2024;
              - suma de 5.000 mii lei, reprezentând sume defalcate din T.V.A. pentru echilibrarea bugetelor locale pe anul 2024, conform Adresei HDG_STZ 22839/11.11.2024 a Direcției Generale Regionale a Finanțelor Publice Timișoara, înregistrată la Primăria municipiului Brad cu nr. 50052/11.11.2024;
	    - suma de 279,65 mii lei, reprezentând subvenții din bugetul de stat către bugetele locale pentru Programul Național de Investiții ”Anghel Saligny” în contul plăților efectuate anterior.
	Astfel, veniturile se stabilesc în sumă de 83.303,61 mii lei, iar cheltuielile în sumă de 87.181,21 mii lei, după cum rezultă din Referatul nr. 50152/12.11.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2024 se majorează cu suma de 5.370,30 mii lei la următoarele capitole bugetare:
 - 03.02.  ”Impozit pe venit” .................................................         6,40 mii lei;
 - 11.02.  ”Sume defalcate din T.V.A.” .................................  5.075,00 mii lei;
 - 36.02.  ”Diverse venituri” ................................................          9,25 mii lei;
 - 42.02.  ”Subvenții de la bugetul de stat” ..............................  279,65 mii lei.
	 Cheltuielile bugetului local al Municipiului Brad pe anul 2024 se majorează cu suma de 5.370,30 mii lei la următoarele capitole bugetare:
- 51.02. ”Autorități publice și acțiuni externe”  ......................     1.110,00 mii lei;
- 54.02.  ”Alte servicii publice generale”      ..........................          35,00 mii lei;
- 65.02.  ” Învățământ”      .......................................................        438,00 mii lei;
- 66.02.  ”Sănătate”         .......................................................           167,50 mii lei;
- 67.02.  ”Cultură recreere și religie”  .....................................         725,00 mii lei;
- 68.02.  ”Asigurări și asistență socială”   ..............................          530,00 mii lei;
- 70.02.  ”Locuințe, servicii și dezvoltare publică” ...............         1.248,20 mii lei;
- 74.02.  ”Protecția mediului”    ...........................................             356,00 mii lei;
- 81.02.  ”Combustibili și energie”  .....................................              744,95 mii lei;
- 84.02. ”Transporturi”  ........................................................               15,65 mii lei.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, cu modificările şi completările ulterioare, ale art. 1 alin. (2) din Hotărârea de Guvern nr. 1293/2024 privind alocarea unor sume din Fondul de rezervă bugetară la dispoziţia Guvernului, prevăzut în bugetul de stat pe anul 2024, pentru finanţarea unor cheltuieli din învăţământul preuniversitar, ale art.1 din Hotărârea de Guvern nr. 1389/2024 privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2024, pentru unele unităţi administrativ-teritoriale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

